PRIMĂRIA COMUNEI MACEA
CABINET PRIMAR
_________________________________________________________________________________
REFERAT DE APROBARE
NR.4441/24.04.2024
Al Proiectului de Hotărâre nr.57 din 24.04.2024
Privind reorganizarea Consiliului Comunitar Consultativ pentru sprijinirea activității de asistență socială și protecția copilului din Comuna Macea
            Consiliul Comunitar Consultativ (C.C.C.) al comunei Macea, este o structură  consultativă, fără personalitate juridică , având în componență 7 membrii : cadre didactice, medici, preoți, consilieri locali, specialiști în domeniul asistenței sociale, polițiști, oameni de afaceri din cadrul comunității locale (dar fără a se limita), care desfășoară activități cu caracter social la nivel local și este înființat  prin hotărâre a consiliului local, conform Legii nr.156/2003 privind organizarea activității de prevenire a aseparării copilului de familie.
             Misiunea Consiliului Comunitar Consultativ este de a sprijini activitatea de asistență socială și activitatea de  protecție și promovare a drepturilor copilului, conform prevederilor Legii nr.272/2004, privind protecția și promovarea  drepturilor copilului , cu modificările și completările ulterioare, urmând ca acesta să își aducă contribuția la soluționarea problemelor de interes local pentru copii și familiile defavorizate.
        Consiliul Comunitar Consultativ nu se substituie autorităților locale având relații de colaborare cu acestea, funcționând pe bază de voluntariat.
Activitățile compatibile cu natura și rolul Consiliului Comunitar Consultativ sunt următoarele:
· Informarea și consilierea cetățenilor comunității;
· Identificarea familiilor /copiilor care au nevoie de orice formă de sprijin; 
· Analizarea cazurilor identificate de membrii Consiliului Comunitar Consultativ sau supuse analizei acestuia de către primar sau Compartimentul asistență socială din cadrul aparatului de specialitate al Primăriei Macea;
· Recomandări de soluționare a cazurilor ; acestea pot fi adresate persoanelor fizice 
( părinți, copii, funcționari din cadrul aparatului de specialitate al Primăriei Macea)
· Medierea conflictelor intrafamiliale, având in vedere respectarea vieții private și familiale;
· Activități de strângere de fonduri în folosul copiilor și familiilor aflate in dificultate; 
· Activități sistematice de binefacere;
· Mediatizarea activităților bordului comunitar;
· Analizarea unor aspecte sociale care privesc comunitatea in ansamblu;
· Recomandări adresate primarului sau consiliului local pentru ameliorarea unor situații sociale caracteristice comunității locale.
           Având în vedere frecvența și numărul tot mai mare al cazurilor sociale cu care ne confruntăm la nivelul localităților Macea și Sânmartin, activitatea  Consiliului Comunitar Consultativ este foarte necesară și importantă pentru comunitatea noastră.
           În considerarea celor expuse, propun Consiliului local Macea să aprobe Proiectul de hotărâre  nr.57/2024  privind reorganizarea Consiliului Comunitar Consultativ pentru sprijinirea activității de asistență socială și protecția copilului din Comuna Macea,  în forma în care a fost inițiat.

